അടൂർ പി. സുദർശനൻ

കേരളീയനായ ഒരു സംഗീതജ്ഞനാണ് അടൂർ പി. സുദർശനൻ.  2016ൽ കേരള സംഗീതനാടക അക്കാദമിയുടെ ഗുരുപൂജ (കർണാടക സംഗീതം) പുരസ്കാരം ലഭിച്ചു.https://www.madhyamam.com/music/music-feature/musician-adoor-p-sudarsanan/2016/dec/10/235782
ജീവിതരേഖ
അടൂർ ഗിരിപ്രിയയിൽ പീതാംബരൻ, ലക്ഷ്മി ദമ്പതികളുടെ മൂന്നു മക്കളിൽ മൂത്തവനായി 1966 മെയ് 25ന് ജനിച്ചു. നെടുമൺ ഗവ. എൽ.പി.എസിൽ പ്രാഥമിക വിദ്യാഭ്യാസത്തിനു ശേഷം പറക്കോട് പി.ജി.എം ഹൈസ്കൂളിൽ തുടർ പഠനം നടത്തി. പ്രീഡിഗ്രിക്ക് ശാസ്താംകോട്ട ദേവസ്വം ബോർഡ്
കോളജിലെ പഠനത്തിനു ശേഷം 1984 ലാണ് സംഗീതം അഭ്യസിക്കുന്നത്.  കലഞ്ഞൂർ ടി.ആർ ചന്ദ്രശേഖരൻ നായരായിരുന്നു ആദ്യ ഗുരു. തുടർന്ന് പ്രഫ. കെ.പി പങ്കജം, നെയ്യാറ്റിൻകര എം.കെ മോഹനചന്ദ്രൻ എന്നിവരുടെ ശിക്ഷണത്തിലും സംഗീതം പഠിച്ചു. പാലക്കാട് ചെമ്പൈ ഗവ. സംഗീത കോളജിൽ നിന്ന് ഗാനഭൂഷണവും തിരുവനന്തപുരം സ്വാതിതിരുനാൾ സംഗീത അക്കാദമിയിൽ നിന്ന് ഗാനപ്രവീണയും തൃപ്പൂണിത്തുറ ആർ.എൽ.വി കോളജ് ഓഫ് മ്യൂസിക് ആൻറ് ഫൈൻ ആർട്സിൽ നിന്ന് സംഗീതത്തിൽ എം.എ ഒന്നാം റാങ്കോടെയും പാസായി. ആകാശവാണിയിലും ദൂരദർശനിലും കർണാടക സംഗീത വിഭാഗത്തിലെ എ ടോപ്പ് ഗ്രേഡ് ആർട്ടിസ്റ്റാണ്.
ലഘുചിത്രം|അടൂർ പി. സുദർശനൻ  കൊല്ലത്ത് നടന്ന മോഹനീയം 2025 സംഗീതകച്ചേരിയിൽ നിന്ന്

പുരസ്കാരങ്ങൾ
 2016ൽ കേരള സംഗീതനാടക അക്കാദമിയുടെ ഗുരുപൂജ (കർണാടക സംഗീതം) പുരസ്കാരം
 നെയ്യാറ്റിൻകര വാസുദേവൻ പുരസ്കാരം (2014)-കർണാടക സംഗീതരംഗത്തെ മികച്ച സംഭാവനകൾക്ക് കൊച്ചി ഇടപ്പള്ളി സംഗീത സഭ ഏർപ്പെടുത്തിയത്)
അവലംബം

വർഗ്ഗം:മലയാളികളായ കർണ്ണാടകസംഗീതജ്ഞർ
വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
വർഗ്ഗം:1966-ൽ ജനിച്ചവർ
വർഗ്ഗം:മേയ് 25-ന് ജനിച്ചവർ